প্রিয়া তুমি সুখী হও
প্রিয়া তুমি সুখী হও ২০১৪ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। এটি রচনা ও পরিচালনা করেছেন গীতালি হাসান। এটি গীতালি হাসানের প্রথম চলচ্চিত্র। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে শ্রেষ্ঠাংশে অভিনয় করেন ফেরদৌস আহমেদ ও শায়লা সাবি। এটি শায়লা সাবি অভিনীত প্রথম চলচ্চিত্র। ২০১৪ সালের ১৫ই জুলাই ব্লকবাস্টার সিনেমাসে চলচ্চিত্রটি উদ্বোধনী প্রদর্শনী হয় ও পরবর্তীতে ২৯শে জুলাই চ্যানেল আইয়ে ছবিটি মুক্তি দেওয়া হয়। ছবিটির গানে কণ্ঠ দিয়ে ৩৯তম জাতীয় চলচ্চিত্র পুরস্কারে রুনা লায়লা শ্রেষ্ঠ নারী কণ্ঠশিল্পী বিভাগে পুরস্কার লাভ করেন।